
  Serviciul buget-contabilitate, salarizare, resurse umane

  Nr. 598 din 17.01.2024
RAPORT   DE   SPECIALITATE

privind modificarea si completarea Organigramei și a Statului de funcții al aparatului de specialitate al primarului Municipiului Marghita şi a celorlalte instituţii subordonate
Având în vedere Organigrama, Statul de funcții și Regulamentul de organizare și funcționare al aparatului de specialitate al primarului Municipiului Marghita aprobate prin Hotărârea Consiliului Local al Municipiului Marghita nr. 268 din 21.12.2023, Adresa nr. 5670/23.05.2023 a Instituției Prefectului Județul Bihor cu privire la stabilirea numărului maxim de posturi pentru anul 2023,
Având în vedere obligația de a pune în aplicare măsurile adoptate prin Legea 427 din 29 decembrie 2023 privind aprobarea Ordonanţei de urgenţă a Guvernului nr. 72/2023 pentru modificarea unor acte normative în domeniul educaţiei, precum şi pentru modificarea Ordonanţei de urgenţă a Guvernului nr. 57/2019 privind Codul administrativ, articol unic pct. 3, cu privire la :

· ,, Personalul medical de specialitate din cadrul unităţilor de învăţământ preuniversitar de stat, inclusiv cel din unităţile de învăţământ special de stat şi cel din creşele publice, este angajat de autorităţile administraţiei publice locale, cu avizul Ministerului Sănătăţii, şi salarizat conform Legii-cadru nr. 153/2017 privind salarizarea personalului plătit din fonduri publice, cu modificările şi completările ulterioare’’.
Ținând seama de Referatul de specialitate nr. 285 /10.01.2024 întocmit de domnul Leoștean Adrian, șef Serviciu ștrand, parcări ,privind necesitatea modificarii functiei vacante de referent salvamar de la treapta IA la treapta II 
Luând în considerare Referatul de aprobare al Primarului Municipiului Marghita nr. 597 din 17.01.2024 în calitate de inițiator al proiectului de hotărâre privind modificarea si completarea Organigramei și a Statului de funcții al aparatului de specialitate al primarului Municipiului Marghita şi a celorlalte instituţii subordonate.
În baza prevederilor:

· Art.6, art.8-9, art.12, art.84 alin.(3) și alin.(4), art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b), alin.(3) lit.b), alin.(4) lit.a), art.370 alin.(2), art.391, art.539, art.540-542, din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,
· Art.3 și Art. 21 din Ordonanţa de urgenţă a Guvernului nr.162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare,
· Art. Unic pct. (3) din Legea nr. 427 din 29 decembrie 2023 privind aprobarea Ordonanţei de urgenţă a Guvernului nr. 72/2023 pentru modificarea unor acte normative în domeniul educaţiei, precum şi pentru modificarea Ordonanţei de urgenţă a Guvernului nr. 57/2019 privind Codul administrative,
-     Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

-       Legii nr.273/2006 privind finanțele publice locale, cu modificările și completările ulterioare,

-    O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 
-        O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;
· Legii responsabilității fiscal-bugetare nr.69/2010, republicată, cu modificările și completările ulterioare;

· Legii contenciosului administrativ nr.554/2004, cu modificările și completările ulterioare,
· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

PROPUNEM:
Modificarea si completarea Organigramei și a Statului de funcții al aparatului de specialitate al primarului Municipiului Marghita şi a celorlalte instituţii subordonate, după cum urmează:
1. Înființarea unei funcții contractuale de execuție de asistent medical PL, grad principal,  în cadrul Compartimentului asistență medicală în unitățile de învățământ.
2. Modificarea funcției contractuale vacante de referent salvamar - studii M treapta IA, din cadrul Compartimentului Ștrand, în referent salvamar - studii M treapta II, poziția nr. 168 în Statul de funcții al aparatului de specialitate al primarului Municipiului Marghita şi a celorlalte instituţii subordonate – Anexa nr. 2, pentru a permite unui număr cât mai mare de candidați să participe la concursul care va fi organizat pentru ocuparea acestei funcții publice vacante.
3. Modificarea funcției contractuale vacante de referent salvamar - studii M treapta IA, din cadrul Compartimentului Bazin didactic, în referent salvamar - studii M treapta II, poziția nr. 173 în Statul de funcții al aparatului de specialitate al primarului Municipiului Marghita şi a celorlalte instituţii subordonate – Anexa nr. 2, pentru a permite unui număr cât mai mare de candidați să participe la concursul care va fi organizat pentru ocuparea acestei funcții publice vacante.
          Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 8 % din numărul total al posturilor aprobate în cadrul aparatului de specialitate al primarului și al instituțiilor subordonate.
În urma modificărilor prezentate, numărul total de posturi se majorează cu 1 post, rezultând un număr total de 192 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr. 5670/23.05.2023, ținând cont că potrivit art.III alin. (2) din O.U.G. nr.63/2010, numărul maxim de posturi nu se aplică şi capitolului bugetar «Învăţământ» finanţat din bugetele locale, din capitolul «Cultură» instituţiilor şi companiilor de spectacole sau concerte înfiinţate prin hotărâri ale autorităţilor deliberative ale unităţilor administrativ-teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanțare.
În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2023, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă a Guvernului nr. 168 / 2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2023, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.
Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.
Toate modificările se regăsesc în Organigrama și  Statul de funcții a aparatului de specialitate al primarului Municipiului Marghita şi a celorlalte instituții subordonate   - Anexa nr. 1 și Anexa nr.2 la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea modificării si completării Organigramei și a Statului de funcții al aparatului de specialitate al primarului Municipiului Marghita şi a celorlalte instituţii subordonate.
Șef serviciu,
                                                 Întocmit,
                                                                        inspector
  Viorica  BERETEU                                Nistor Ana,

